GIFT ยิ้ม กำไร Q3/59 เพิ่มขึ้น 21% หลังสัดส่วนรายได้สินค้าใหม่เพิ่มขึ้น
GIFT ยิ้ม กำไร Q3/59 เพิ่มขึ้น 21% มาที่ 27.69 ลบ. จากปีก่อนมีกำไร 22.83 ลบ. หลังสัดส่วนรายได้สินค้าใหม่เพิ่มขึ้น ขณะที่ 9เดือนแรกมีกำไรอยู่ที่ 80.45 ลบ. เพิ่มขึ้น 18% จากปีก่อนมีกำไร 67.97 ลบ.
10 พ.ย. 2559

บริษัท แกรททิทูด อินฟินิท จำกัด (มหาชน) หรือ GIFT รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 27.69 ล้านบาท หรือมีกำไรสุทธิ 0.09 บาทต่อหุ้น เพิ่มขึ้น 21% จากช่วงเดียวกันของปีก่อนที่มีกำไรสุทธิ 22.83 ล้านบาท หรือมีกำไรสุทธิ 0.08 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีสัดส่วนรายได้สินค้าใหม่เพิ่มขึ้น
ขณะที่ ผลการดำเนินงานช่วง 9 เดือนแรกมีกำไรสุทธิ 80.45 ล้านบาท หรือ 0.27 บาทต่อหุ้น เพิ่มขึ้น 18% จากช่วงเดียวกันของปีก่อนที่มีกำไรสุทธิ 67.97 ล้านบาท หรือ 0.22 บาทต่อหุ้น